《南有山思友生也》
元代·陈高

南有山，高维虚矣。其上伊石，不可以舆兮。念子之远，莫我愉兮。

南有水，清维流矣。其泮伊陆，不可以舟兮。念子之远，莫我俦兮。

盲风凄凄，卉木病瘁。我行吴会，曷其底居。二三君子，眷我寡类。

勉进厥脩，终始令誉。

作者简介：（1315—1367）元温州平阳人，字子上，号不系舟渔者。顺帝至正十四年进士。授庆元路录事，明敏刚决。不满三年，自免去。再授慈溪县尹，亦不就。方国珍欲招致之，无从得。平阳陷，浮海过山东，谒河南王扩廓帖木儿，论江南虚实，陈天下之安危。扩廓欲官之，会疾作卒。有《不系舟渔集》、《子上存稿》。